**Υπόδειγμα Τεχνικής Προσφοράς (Προσαρμοσμένο από την Αναθέτουσα Αρχή)**

**Προς: ΕΛΛΗΝΙΚΗ ΕΤΑΙΡΕΙΑ ΠΡΟΣΤΑΣΙΑΣ ΑΥΤΙΣΤΙΚΩΝ ΑΤΟΜΩΝ (Ε.Ε.Π.Α.Α.)**

**ΤΕΧΝΙΚΗ ΠΡΟΣΦΟΡΑ**

Θέμα: Προσφορά για την Παροχή Υπηρεσιών Καθαρισμού των χώρων του Οικοτροφείου «ΑΡΙΑΔΝΗ ΙΙ» της Ε.Ε.Π.Α.Α., στην Πυλαία Θεσσαλονίκης, διάρκειας πέντε (5) μηνών.

|  |  |
| --- | --- |
| **ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ** | ΝΑΙ/ΟΧΙ |
| Η προσφέρουσα εταιρεία αναλαμβάνει την καθαριότητα και την απολύμανση των κτιριακών εγκαταστάσεων και των εν γένει χώρων του Οικοτροφείου «ΑΡΙΑΔΝΗ ΙΙ» της Ε.Ε.Π.Α.Α., στην Πυλαία Θεσσαλονίκης. |  |
| Σε όλα τα στάδια της παροχής υπηρεσιών η προσφέρουσα εταιρεία θα τηρεί τη νομοθεσία, τις κείμενες υγειονομικές διατάξεις, τον εσωτερικό κανονισμό λειτουργίας του φορέα και τις διαδικασίες που τηρούνται σε αυτό.  |  |
| Ο καθαρισμός των χώρων θα γίνεται σύμφωνα με όσα αναφέρεται παρακάτω, περιλαμβάνει δε όλα τα τμήματα και χώρους των δύο κτιρίων του Οικοτροφείου.  |  |
|  Ως ολοκλήρωση του καθημερινού καθαρισμού θεωρείται και η αποκομιδή των απορριμμάτων. |  |
| Η προσφέρουσα εταιρεία θα διαθέτει όλα τα απαραίτητα υλικά καθαρισμού, τα οποία θα αποδεικνύει ότι είναι πρώτης ποιότητας.  |  |
| Η προσφέρουσα εταιρεία θα διατηρεί την τάξη και την καθαριότητα των χώρων που παρέχονται από την ΕΕΠΑΑ για την φύλαξη των εργαλείων, των μηχανημάτων και υλικών καθαριότητας, καθώς επίσης και τα αποδυτήρια για το προσωπικό καθαριότητας, τους οποίους θα επιστρέψει μετά τη λήξη της σύμβασης στην αρχική τους κατάσταση.  |  |
| Η προσφέρουσα εταιρεία θα τηρεί όλους τους κανόνες πυρασφάλειας. |  |
| Η προσφέρουσα εταιρεία είναι υπεύθυνη για την αποκατάσταση οποιασδήποτε ζημιάς ή βλάβης που θα προκληθεί στις εγκαταστάσεις, εφ' όσον αυτή οφείλεται σε υπαιτιότητα των υπαλλήλων της ή των εργασιών της.  |  |
| Για οποιαδήποτε αλλαγή τρόπου καθαριότητας και χρήσης υλικών θα γίνεται ύστερα από έγκριση της Ε.Ε.Π.Α.Α. |  |
| Κατά την παροχή υπηρεσιών καθαριότητας, δεν θα παρακωλύεται η λειτουργία του Οικοτροφείου ούτε θα ενοχλούνται ωφελούμενοι και προσωπικό.  |  |
| Η προσφέρουσα εταιρεία θα φροντίζει για την έγκαιρη ανάληψη υπηρεσίας από τους υπαλλήλους της και για την αποχώρησή τους από το φορέα, μετά το τέλος της εργασίας τους.  |  |
| Πριν την ανάληψη της εργασίας θα καταρτίζει με τις σχετικές οδηγίες του φορέα πρόγραμμα για την καθαριότητα και την απολύμανση των χώρων.  |  |
| Η προσφέρουσα εταιρεία επιβαρύνεται με όλα τα έξοδα που αφορούν την παροχή των υπηρεσιών του (όπως στολές προσωπικού, υλικά καθαριότητας) |  |
| **ΤΗΡΗΣΗ ΚΑΝΟΝΙΣΜΩΝ ΥΓΙΕΙΝΗΣ ΚΑΙ ΑΣΦΑΛΕΙΑΣ** |  |
| Καθ’ όλη τη διάρκεια της Σύμβασης, η προσφέρουσα εταιρεία θα ακολουθεί τους Κανονισμούς Υγιεινής που προβλέπονται από το ισχύον εθνικό δίκαιο. |  |
| Το προσωπικό που θα απασχοληθεί στο έργο θα τηρεί τα μέτρα ασφάλειας για την προστασία από τον COVID-19, σύμφωνα με τις οδηγίες του ΕΟΔΥ και του Υπουργείου Εργασίας & Κοινωνικών Υποθέσεων. |  |
| **ΠΡΟΣΩΠΙΚΟ**  |  |
| Ο ανάδοχος είναι υπεύθυνος για τη συνεχή ενημέρωση και εκπαίδευση του προσωπικού του για θέματα που αφορούν την χρήση των υλικών καθαριότητας, την τεχνολογία και υγιεινή ώστε να υλοποιούνται οι νομοθετικές απαιτήσεις.  |  |
| Το προσωπικό καθαριότητας υποχρεούται να τηρεί τις κείμενες διατάξεις σχετικά µε την υγιεινή και ασφάλειά του και ο ανάδοχος είναι αποκλειστικός και μόνος υπεύθυνος ποινικά και αστικά για κάθε ατύχημα που τυχόν προκύψει.  |  |
| Το προσωπικό που θα απασχολείται από τον ανάδοχο πρέπει να είναι πλήρως εμβολιασμένο έναντι του COVID-19. |  |
| Το προσωπικό που θα απασχοληθεί θα πρέπει να γνωρίζει πολύ καλά την Ελληνική γλώσσα (ικανότητα προφορικού λόγου), να είναι άριστο στο ήθος του, άψογο από πλευράς συμπεριφοράς απέναντι σε τρίτους και στο προσωπικό του φορέα.  |  |
| Η Ε.Ε.Π.Α.Α. έχει το δικαίωμα να ζητήσει από τον ανάδοχο την απομάκρυνση εργαζομένων από την εργασία στο συγκεκριμένο χώρο, που κρίνει ότι δεν ανταποκρίνονται στις υποχρεώσεις τους, ή δείχνουν ολιγωρία ή δεν πειθαρχούν στις οδηγίες και τους κανόνες του Οικοτροφείου. Ο εργαζόμενος δεν έχει καμία αξίωση για το λόγο αυτό από το φορέα. |  |
| Ο ανάδοχος και το προσωπικό που θα χρησιμοποιήσει κατά την εκτέλεση του έργου, δεν έχουν καμία απολύτως σχέση εξαρτημένης εργασίας με το φορέα, οι δε μισθοί και αμοιβές τους, καθώς και οποιεσδήποτε άλλες υποχρεώσεις, οι οποίες επιβάλλονται από την εργατική και ασφαλιστική νομοθεσία, βαρύνουν αποκλειστικά τον ανάδοχο, ο οποίος είναι ο μόνος υπεύθυνος έναντι αυτών με τους οποίους συνδέεται με εργασιακή ή άλλη σχέση καθώς και έναντι τρίτων εξ’ αφορμής των σχέσεων αυτών. |  |
| Οι βάρδιες του προσωπικού και οι ώρες αναπληρωματικής ανάπαυσης (repo) θα εναλλάσσονται με τέτοιο τρόπο, ώστε να διασφαλίζεται η συνεχής καθαριότητα των χώρων του Οικοτροφείου.  |  |
| Σε περίπτωση συστηματικής απουσίας προσωπικού και µη τήρησης του προβλεπόμενου προγράμματος ο φορέας διατηρεί το δικαίωμα καταγγελίας της σύμβασης και κήρυξης του αναδόχου ως έκπτωτου. |  |
| Κατά τη διάρκεια της σύμβασης και μετά τη λήξη της, ο ανάδοχος και το προσωπικό του αναλαμβάνουν την υποχρέωση να τηρούν εμπιστευτικά όλα τα στοιχεία, που τους έγιναν γνωστά λόγω της εργασίας τους, σχετικά με τις δραστηριότητες και τους χώρους των φορέων. Η παραπάνω υποχρέωση αφορά ιδίως τα στοιχεία σχετικά με την κατάσταση υγείας των ωφελούμενων και γενικά κάθε στοιχείο που μπορεί να θεωρηθεί ότι εμπίπτει στο ιατρικό απόρρητο. |  |
| Ο ανάδοχος και το προσωπικό του οφείλει να τηρεί αυστηρά τους κανόνες πρόληψης ατυχημάτων για την προσωπική ασφάλεια των ωφελούμενων και κάθε εργαζομένου.  |  |
| Το προσωπικό οφείλει να διατηρεί υψηλό επίπεδο ατομικής υγείας και υγιεινής, φέρει δε καθαρή και ευπαρουσίαστη στολή. |  |
| **ΠΡΟΔΙΑΓΡΑΦΕΣ ΚΑΘΑΡΙΟΤΗΤΑΣ ΚΑΙ ΑΠΟΛΥΜΑΝΣΗΣ** |  |
| Ο ανάδοχος είναι υποχρεωμένος να παρέχει υψηλού επιπέδου υπηρεσίες καθαριότητας και απολύμανσης, σύμφωνα με όσα ενδεικτικά και όχι περιοριστικά αναφέρονται παρακάτω, καθώς επίσης και σύμφωνα με τις υποδείξεις του επόπτη καθαριότητας. Επισημαίνεται ότι στον καθημερινό καθαρισμό περιλαμβάνεται και η υποχρέωση να ξανακαθαριστεί κάποιος χώρος, εφόσον μετά τον τακτικό καθαρισμό, το αποτέλεσμα δεν είναι ικανοποιητικό ή εφόσον ο χώρος λερωθεί ξανά.  |  |
| **Γενικές Αρχές** |  |
| H καθαριότητα θα γίνεται με προεμποτισμένα πανιά δαπέδου & επιφανειών |  |
| Προηγείται ο καθαρισμός, έπεται η απολύμανση. |  |
| Σε καμία περίπτωση δεν αναμιγνύεται απορρυπαντικό με απολυμαντικό |  |
| Καθαριότητα από ΨΗΛΑ προς τα ΧΑΜΗΛΑ |  |
| Πρώτα οι πιο καθαροί χώροι, δηλ. οι διάδρομοι και οι κοινόχρηστοι χώροι, μετά τα δωμάτια των ωφελούμενων. |  |
| ΣΕΙΡΑ ΕΡΓΑΣΙΩΝ: Αποκομιδή απορριμμάτων, σκούπισμα με αντιστατικό πανί, υγρό ξεσκόνισμα (με προεμποτισμένα πανάκια), σφουγγάρισμα (σύστημα με προεμποτισμένες πανέτες ή διπλού κουβά για τα W.C.) |  |
| Σε κάθε δωμάτιο χρησιμοποιούνται τουλάχιστον 2 καθαρές προεμποτισμένες πανέτες και ο επαρκής αριθμός προεμποτισμένων πανιών.  |  |
| Πλύσιμο εξοπλισμού (κάδοι, κουβάδες) και στέγνωμα στο τέλος της βάρδιας. |  |
| Όλα τα υλικά θα παρέχονται σε επαρκή ποσότητα από την αρχή της βάρδιας. |  |
| Η καθαριότητα και απολύμανση των χώρων γίνεται σύμφωνα με όσα ενδεικτικά και όχι περιοριστικά αναφέρονται παρακάτω, καθώς επίσης και σύμφωνα με τις υποδείξεις του επόπτη καθαριότητας. |  |
| **1. ΔΩΜΑΤΙΑ ΩΦΕΛΟΥΜΕΝΩΝ**  |  |
| Η καθαριότητα στα δωμάτια των ωφελούμενων γίνεται καθημερινά και ξεκινά με :  |  |
| Αποκομιδή των απορριμμάτων.  |  |
| Σκούπισμα  |  |
| Υγρό ξεσκόνισμα του θαλάμου με προεμποτισμένα πανάκια το οποίο περιλαμβάνει το ξεσκόνισμα σε: τραπέζια, φωτιστικά τοίχου, καθίσματα, περβάζια, παράθυρα, πόρτες και τα χερούλια τους, ντουλάπες και τζάμια παραθύρων. |  |
| Σφουγγάρισμα που εφαρμόζεται σ' όλα τα δάπεδα εκτός από μοκέτες και παρκέτα. Το σφουγγάρισμα ξεκινάει από το εσωτερικό του θαλάμου και προς τα έξω. Εάν χρειαστεί απολύμανση, θα χρησιμοποιείται απολυμαντικό διάλυμα. |  |
| **2. ΤΟΥΑΛΕΤΕΣ**  |  |
| Αποκομιδή απορριμμάτων. |  |
| Η καθαριότητα αρχίζει από πάνω προς τα κάτω και από τα πιο καθαρά προς τα ακάθαρτα σημεία καθημερινά. Καθαρίζεται πρώτα η λάμπα µε υγρό ξεσκονόπανο, οι καθρέπτες, οι τοίχοι γύρω από τον νεροχύτη, καθαρίζεται η θήκη των χειροπετσετών και αναπληρώνεται. Ακολουθεί διαδικασία καθαριότητας και απολύμανσης σε όλα τα είδη υγιεινής και εξαρτήματα. |  |
| Γίνεται καθαριότητα αρχικά στο νιπτήρα με προεμποτισμένα με απορρυπαντικό – Ξέπλυμα. Ακολουθεί απολύμανση του νιπτήρα με προεμποτισμένα με απολυμαντικό διάλυμα πανάκια. Επαναλαμβάνεται η ίδια διαδικασία για τη λεκάνη της τουαλέτας. Συνοπτικά, απαιτείται καθαρισμός- ξέπλυμα -απολύμανση για ότι υπάρχει στην τουαλέτα, και χρήση πολλών πανιών για: τον νιπτήρα-μπαταρίες-θήκη χειροπετσετών-σαπουνοθήκη και τη λεκάνη-κάδο απορριμμάτων-πιγκάλ. Εφοδιάζουμε με υλικά (χαρτί, χειροπετσέτες, σαπούνι). Ακολουθεί σφουγγάρισμα. |  |
| **3. ΑΙΘΟΥΣΕΣ ΑΝΑΜΟΝΗΣ (σαλόνι οικοτροφείου)** |  |
| Διενεργείται: |  |
| Σκούπισμα  |  |
| Υγρό ξεσκόνισμα με προεμποτισμένα πανάκια των καθισμάτων, τραπεζιδίων, περβάζια παραθύρων.  |  |
| Σφουγγάρισμα  |  |
| Περιοδικά καθαρίζονται τα φωτιστικά εφόσον κριθεί απαραίτητο  |  |
| Τζάμια 2 φορές μηνιαίως. |  |
| **4. ΚΟΥΖΙΝΑ-ΤΡΑΠΕΖΑΡΙΑ** |  |
| Γίνεται καθημερινά επισταμένη καθαριότητα του χώρου. |  |
| Αποκομιδή απορριμμάτων. |  |
| Σκούπισμα με αντιστατικό πανί. |  |
| Υγρό ξεσκόνισμα με προεμποτισμένα πανάκια σε ότι υπάρχει στο χώρο. |  |
| Σφουγγάρισμα |  |
| **5. ΓΡΑΦΕΙΑ**  |  |
| Τα γραφεία καθαρίζονται μία φορά την ημέρα.  |  |
| Αποκομιδή απορριμμάτων. |  |
| Σκούπισμα με αντιστατικό πανί.  |  |
| Υγρό ξεσκόνισμα με προεμποτισμένα πανάκια.  |  |
| Σφουγγάρισμα µε προεμποτισμένη με απορρυπαντικό πανέτα.  |  |
| Τζάμια 2 φορές μηνιαίως.  |  |
| **6. ΧΩΡΟΣ ΝΟΣΗΛΕΥΤΙΚΗΣ**  |  |
| Καθημερινά:  |  |
| Συχνή αποκομιδή απορριμμάτων |  |
| Σκούπισμα με αντιστατικό πανί.  |  |
| Υγρό ξεσκόνισμα με προεμποτισμένα πανάκια.. Ξεσκονίζονται τα εξής: καρέκλες, πόμολα, χειρολαβές, πάγκοι. |  |
| Καθαρίζεται και Απολυμαίνεται το εξεταστικό κρεβάτι με τα αντίστοιχα προεμποτισμένα πανάκια. |  |
| Σφουγγάρισμα µε προεμποτισμένη με απορρυπαντικό πανέτα. |  |
| Τζάμια 2 φορές μηνιαίως.  |  |
| Όταν οι τοίχοι και οι επιφάνειες είναι λερωμένα καθαρίζονται μηχανικά. Τα W.C λόγω της συχνής χρήσης καθαρίζονται και απολυμαίνονται σε συχνή βάση με τον ίδιο τρόπο-διαδικασία με τα δωμάτια των ωφελούμενων. Γενική καθαριότητα του ιατρείου πραγματοποιείται κατόπιν συνεννόησης με τον επόπτη καθαριότητας.  |  |
| **7 .ΚΑΘΑΡΙΣΜΟΣ ΚΛΙΜΑΚΟΣΤΑΣΙΩΝ**  |  |
| Τα κλιμακοστάσια καθαρίζονται μια φορά την ημέρα. Σκουπίζονται με ηλεκτρική σκούπα ή αντιστατικό πανί. Ξεσκονίζονται τα καπάκια φωτισμού. Απολυμαίνονται οι χειρολαβές των θυρών εξόδου προς το κλιμακοστάσιο, το περβάζι, οι κουπαστές και το σοβατεπί. Το κλιμακοστάσιο σφουγγαρίζεται σε ώρες µη αιχμής. Ο γενικός καθαρισμός γίνεται εβδομαδιαία.  |  |
| **8. ΕΞΩΤΕΡΙΚΟΙ ΧΩΡΟΙ - ΑΙΘΡΙΑ**  |  |
| Καθαρίζονται καθημερινά όλοι οι εξωτερικοί χώροι (μπαλκόνια-είσοδοι-βεράντες)  |  |
| **9. ΒΟΗΘΗΤΙΚΕΣ ΥΠΗΡΕΣΙΕΣ ΣΤΗΝ ΚΟΥΖΙΝΑ-ΤΡΑΠΕΖΑΡΙΑ** |  |
| Το προσωπικό θα παρέχει σε καθημερινή βάση βοηθητικές υπηρεσίες στην κουζίνα και την τραπεζαρία, πέραν του καθαρισμού. |  |
| **10. ΩΡΑΡΙΟ ΕΡΓΑΣΙΑΣ – ΑΠΑΣΧΟΛΗΣΗ ΠΡΟΣΩΠΙΚΟΥ ΥΠΗΡΕΣΙΩΝ ΚΑΘΑΡΙΣΜΟΥ/ ΤΡΑΠΕΖΑΡΙΑΣ & ΚΟΥΖΙΝΑΣ** |  |
| Από Δευτέρα-Παρασκευή, 2 άτομα 6ωρης απασχόλησης το πρωί (08:00-14:00) και  |  |
| 2 άτομα 4ωρης απασχόλησης το απόγευμα (12:00-16:00).  |  |
| Για το Σάββατο, 1 άτομο 4ωρης απασχόλησης το απόγευμα (12:00-16:00). |  |

 ΗΜΕΡΟΜΗΝΙΑ …………………………………………

 Ο ΠΡΟΣΦΕΡΩΝ Ή Ο ΝΟΜΙΜΟΣ ΕΚΠΡΟΣΩΠΟΣ

 .........................................

 (ΥΠΟΓΡΑΦΗ –ΣΦΡΑΓΙΔΑ)